Gister was ek so bevoorreg om kosbare vriende by die lughawe af te laai. Hulle gaan met vakansie... welverdiend... Boetie het 'n operasie gehad en kan nie swaar tasse optel nie. Hy is so gelukkig, hy mag niks swaarder as 'n teekoppie optel nie… tong in die kies… By die lughawe gekom moet ons die tasse deur die lossand sleepdra. Ek besluit, nadat Adelain gesê het ek moet die swaar tas los, ek gaan hom optel. Eerste fout... ek ruk my spiere daar op 'n knop, gryp die tas en daar roer daai tas nie 'n aks nie, en ek ruk amper my arm af... Ons begin toe giggle... dit was fout nommer 2, want toe kan ek amper nie eers die trappe opklim nie.
Binne in die terminaal is 'n seuntjie, so met die neusie teen die deur gedruk. Ek skat hom so tussen 4 en 5 jaar. Op sy baadjie het sy Mamma geskryf in groot swart letters “Wees asseblief geduldig, ek is outisties”. En ek besef, op my baadjie moet staan, “Wees asseblief geduldig, ek is besig om my jeug en sy fermheid te verruil vir goud in die mond, silwer in die hare en lood in die kniee.” My wens vir almal is dat op julle baadjies met groot swart letters sal staan… “Wees net geduldig, Jesus is oppad" Mooi naweek vir almal.
In Holland kan jy beboet word as jy kruideniersware in jou hande dra as jy koop en nie in ’n mandjie of trollie nie Rooikoppe het meer narkose nodig om aan die slaap te raak as mense met hare van ’n ander kleure. Pas op! 4